Temeljem odredbi Pravilnika o financiranju programa i projekata udruga koji su od interesa za Općinu Kalnik („Službeni glasnik Koprivničko-križevačke županije“, broj 8/16.) i točke II., stavak 1. Odluke o dodjeli financijskih sredstava za programe/projekte udruga prijavljenih na Javni poziv za financiranje programa i projekata udruga koji su od interesa za Općinu Kalnik u 2017. godini od 26. svibnja 2017. godine, KLASA: 007-01/17-01/02, URBROJ: 2137/23-17-5, općinski načelnik Općine Kalnik dana 9. kolovoza 2017. godine, objavljuje

**II.**

**JAVNI POZIV**

**za financiranje programa i projekata**

**udruga koji su od interesa za Općinu Kalnik u 2017. godini**

(1) Općina Kalnik poziva udruge da se prijave na financijsku podršku programima i projektima od interesa za opće dobro. Temeljem članka 1. stavka 2. Pravilnika o financiranju programa i projekata udruga koji su od interesa za Općinu Kalnik sve odredbe ovog Javnog natječaja koje se odnose na udruge, na odgovarajući se način primjenjuju i u odnosu na druge organizacije civilnog društva, kada su one, u skladu s uvjetima javnog natječaja, prihvatljivi prijavitelji, odnosno partneri.

(2) Udruge sukladno ovom Natječaju mogu prijaviti program i/ili projekt za sljedeće prioritetno područje:

**• Prioritetno područje 1 – Kultura, kulturno-turističke manifestacije i poticanje kulturno umjetničkog amaterizma**

 a) Očuvanje nematerijalne baštine, promicanje vrednota, predmeta, aktivnosti i drugih običaja tradicijske baštine kraja;

 b) Provođenje i organiziranje raznih programa glazbenog, scenskog, likovnog i plesnog stvaralaštva i izričaja;

 c) Znanstveno-istraživački rad i izdavaštvo u područjima kulturno-povijesnog naslijeđa;

 d) Izdavačka djelatnost literarnog, glazbenog i scenskog izričaja;

 e) Organizacija i sudjelovanje na kulturno umjetničkim i zabavnim manifestacijama.

 (3) Ukupno planirana vrijednost Poziva za Prioritetno područje 1 - Kultura, kulturno-turističke manifestacije i poticanje kulturno umjetničkog amaterizma iznosi 20.000,00 kuna.

 (4) Najmanji i najveći iznosi financijskih sredstava koji se mogu prijaviti i ugovoriti po pojedinom programu ili projektu po pojedinim prioritetnim područjima su:

 Najmanji iznos Najveći iznos

Prioritetno područje 1: 2.000,00 kn 20.000,00 kn

 (5) Rok za dostavu prijave na natječaj je 11. rujan 2017. godine u 12,00 sati bez obzira na način dostave.

(6) Svaka udruga može prijaviti i ugovoriti najviše 3 (tri) programa/projekta na jedno ili više prioritetnih područja Javnog poziva na razdoblje provedbe od 1.1.2017. do 31.12.2017. godine.

Prijavu programa/projekta na Javni poziv može podnijeti udruga koja je programski usmjerena na rad iz prioritetnih područja što je razvidno iz ciljeva i popisa djelatnosti u statutu udruge te ispunjava sve ostale uvjete za prijavu navedene u Uputama za prijavitelje.

(7) Tko nema pravo prijave na Javni poziv detaljno je opisano u Uputama za prijavitelje na Javni poziv za financiranje programa i projekata udruga koji su od interesa za Općinu Kalnik u 2017. godini.

(8) Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na Internet stranici Općine Kalnik, [www.kalnik.hr](http://www.kalnik.hr).

Natječajnu dokumentaciju treba poslati u tiskanom obliku. Izvornik prijave se šalje preporučeno poštom, putem dostavljača ili osobno (predaja u Jedinstvenom upravnom odjelu Općine Kalnik).

Prijava mora sadržavati obvezne obrasce vlastoručno potpisane od strane voditelja projekta/programa i osobe ovlaštene za zastupanje, te ovjerene službenim pečatom organizacije.

Prijave se šalju na sljedeću adresu:

Općina Kalnik

**Poziv za financiranje programa i projekata**

**udruga koji su od interesa za Općinu Kalnik u 2017. godini**

Trg Stjepana Radića 5, Kalnik

48267 Orehovec

- ne otvarati -

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje na Javni poziv za financiranje programa i projekata udruga koji su od interesa za Općinu Kalnik u 2017. godini.

Razmatrat će se samo programi/projekti koji su pravodobno prijavljeni te koji u cijelosti zadovoljavaju propisane uvjete Javnog natječaja.

(9) Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: info@kalnik.hr, i to najkasnije 15 dana prije isteka natječaja, sukladno Uputama za prijavitelje na Javni poziv za financiranje programa i projekata udruga koji su od interesa za Općinu Kalnik u 2017. godini.

KLASA: 007-01/17-01/02

URBROJ: 2137/23-17-16

Kalnik, 9. kolovoza 2017.

 **OPĆINSKI NAČELNIK:**

 **Mladen Kešer,** bacc.ing.agr.